Anund Jakob
Store norske leksikon,Historie,Norsk og nordisk historie,Sveriges historie
Anund Jakob var svensk konge fra 1022 til rundt 1050. Han var sønn av Olov Skötkonung. Ifølge Snorre Sturlason fikk han navnet Jakob fordi han var født på Jakobsmesse, det vil si 25. juli.
Anund Jakob ble enekonge 1022 etter tre års samstyring med faren. Hans søster Astrid var gift med norske kong Olav Haraldsson (den hellige), og Anund Jakob støttet sin svoger i striden med den dansk-engelske kong Knut den mektige. I fellesskap invaderte de det da danske landskapet Skåne og kjempet mot Knut ved Helgeåen i 1026. I 1030 ytte Anund Jakob begrenset militær støtte til Olav ved hans innmarsj i Trøndelag.Anund Jakob var trolig motstander av Magnus Olavssons (den godes) dansk-norske unionspolitikk i 1040-årene og stod da på den danske tronkreveren Svend Estridssøns side. Les mer i Store norske leksikon Sveriges historie Statsoverhoder i Sverige